ПРОТОКОЛ  №1/28.03.2013г.
от заседание на РИК–Плевен, назначена с Решение №2211-НС/26.03.2013г., състояло се на 28.03.2013г. в гр.Плевен, пл.”Възраждане” №1 и започнало в 16,00 часа
Присъстващи:  13  члена на РИК-Плевен
Отсъстващи: 0 члена на РИК-Плевен
                 Налице е необходимият кворум. Заседание е редовно и комисията може да приема законосъобразни решения с изискуемото  мнозинство при следния
                                                       дневен ред:
т.1: Начин на приемане на решения от районна избирателна комисия Плевен и номерацията на решенията при произвеждане на изборите за народни представители на 12 май 2013 г.
т.2: Начин и място на обявяване на решенията на РИК - Плевен при произвеждане на изборите за народни представители на 12 май 2013 г. и обявяване на административен адрес на РИК.
т.3: Създаване и водене на дневници за регистриране на входящата и изходящата кореспонденция и регистриране на адрес на електронна поща /e-mail/ на Районната избирателна комисия.
 По т.1 от дневния ред:
 Председателят на РИК Плевен докладва предложение за начин на приемане на решения от Районна избирателна комисия Плевен и номерацията на решенията при произвеждане на изборите за народни представители на 12 май 2013 г. Към предложения текст не бяха направени допълнения по време на разискванията.
След проведените разисквания РИК –Плевен прие следното решение:
                                                Р Е Ш И:
1. Заседанията на районната избирателна комисия са законни, когато на тях присъстват повече от половината от членовете й.
2. Районната избирателна комисия приема решенията си с мнозинство две трети от присъстващите членове. Когато при приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на Изборния кодекс.
3. Гласуването е явно. Гласува се "за" или "против". Не се допуска гласуване "въздържал се".
4. Членовете на РИК подписват протоколи и гласуват решения с "особено мнение", когато не са съгласни с решението или с посоченото в протокола, като посочват в какво се изразява особеното мнение.
5. За заседанията на РИК се съставя протокол, който се подписва от председателя и секретаря.
6. Решенията, протоколите, удостоверенията и текущата кореспонденция на РИК се подписват от председателя и секретаря.
7. Когато председателят, съответно секретарят, отсъства, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председател. Когато председателят, съответно секретарят, и заместник-председателят са предложени от една и съща партия или коалиция от партии, решенията се подписват от председателя, съответно секретаря, и определен с решение на комисията член, предложени от различни партии и коалиции от партии.
8. Когато едновременно отсъстват и председателят и секретарят, решенията, протоколите, удостоверенията и текущата кореспонденция се подписват от заместник-председател и определен с решение на комисията член, предложени от различни партии и коалиции от партии.
9. Районната избирателна комисия се представлява от своя председател, а в отделни случаи от определен с решение на комисията заместник-председател, секретар или членове.
10. Решенията, протоколите, удостоверенията и текущата кореспонденция на РИК се подпечатват с печата на комисията.
11. Приетите от РИК решения имат единна последователна номерация /с арабски цифри/ без никакви пропускания, добавяния и/или зачертавания. Решенията от № 1 до № 9 се номерират с двузначно число с водеща цифра “0” (нула), /напр. от 01 до 09/. След номера на решението се поставя тире и съкращение относно провеждащите се избори: НС - избори за народни представители
12. Работното време на РИК е всеки ден от 09.00 до 17.00 часа.
Комисията прие решениeто по точката единодушно.
По т.2 от дневния ред:
 Председателят на РИК Плевен докладва начин и място на обявяване на решенията на РИК – Плевен, съобразено с изискванията на Избирателния кодекс при произвеждане на изборите за народни представители на 12 май 2013 г., и обявяване на административен адрес на РИК. Към предложението не бяха направени допълнения по време на разискванията.
След проведените разисквания РИК –Плевен прие следното решение:
1. Районната избирателна комисия - Плевен осъществява дейността си на административен адрес гр. Плевен, пл. "Възраждане" № 1, ет. 4, стая № 17 в областна администрация гр.Плевен. Адресът на Районната избирателна комисия - Плевен да се оповести публично чрез средствата за масово осведомяване и да се изписва в началото на първата страница на всяко решение.
2. Районната избирателна комисия обявява решенията си незабавно чрез поставяне на определеното информационно табло на входа на областна администрация Плевен – гр. Плевен, пл. "Възраждане" № 1 и чрез публикуването им на интернет страницата на комисията. Срокът за обжалване на решенията започва да тече от обявяването им на информационното табло на комисията.
3. Мястото за обявяване на решенията е общодостъпно. Решенията да се поставят върху информационно табло за съобщения оформено по начин, показващ предназначението му.
4. На обявените екземпляри от решенията се отбелязват датата и часът на поставянето им на общодостъпното място. Обявените екземпляри от решенията се свалят не по-рано от три дни от поставянето им на общодостъпното място, като се отбелязват датата и часът на свалянето. Поставянето и свалянето се удостоверяват с подписите на най-малко двама от членовете на комисията. Свалените екземпляри се съхраняват в архива на комисията.
Комисията прие решениeто по точката единодушно.
По т.3 от дневния ред: създаване и водене на дневници за регистриране на входящата и изходящата кореспонденция и регистриране на адрес на електронна поща /e-mail/ на Районната избирателна комисия.
Председателят на РИК Плевен  предложи начин и ред за създаване и водене на дневници за регистриране на входящата и изходящата кореспонденция и регистриране на адрес на електронна поща /e-mail/ на Районната избирателна комисия. Към предложението не бяха направени допълнения по време на разискванията.
След проведените разисквания РИК –Плевен прие следното решение:
1. Създава два броя дневника за водене на входящата и изходящата кореспонденция на РИК. Дневниците се водят до приключване работата на комисията в изборите за народни представители през 2013 г. След приключване на изборите дневниците се предават за съхранение в областна администрация Плевен.
1.2.Дневниците са за входяща кореспонденция и за изходяща кореспонденция.
1.3.При регистриране на всеки входящ/изходящ документ се попълват: пореден номер на всеки вх./изх. документ, дата, вх./изх. кореспондент, вид на вх./изх. документ, кратко съдържание на документа.
1.4.В случай на изпращане на документи с еднакво съдържание до няколко получатели, документите се регистрират в едно регистрационно поле на дневника, с един и същ пореден номер, като в същото регистрационно поле се изписват всички получатели (кореспонденти).
1.5.При регистриране на входящ документ, върху него, в горния му ляв край само на първата страница се поставя син печат съдържащ надпис “ИЗБОРИ 2013, РИК 15 – ПЛЕВЕН и вх. № ……… 201… г.”. Печатът се поставя на празно място от страницата, което не съдържа текст или други записвания и знаци. Върху печата регистратора изписва поредния входящ номер от дневника, под който документа е регистриран и дата. На приносителя се издава само документ съдържащ поредния входящ номер на регистрирания документ и дата.
1.6.При регистриране на изходящ документ, върху него, в горния му ляв край само на първата страница се поставя син печат съдържащ надпис “ИЗБОРИ 2013, РИК 15 – ПЛЕВЕН и изх. № ….… 201… г.”. Печатът се поставя върху празно място от страницата, което не съдържа текст или други записвания. Върху печата регистратора изписва поредния изходящ номер от дневника, под който документа е регистриран и дата. Втори оригинален екземпляр от документа – също номериран, се подрежда в папка съдържаща изходящата кореспонденция на РИК, която е неразделна част от дневника за изходящата кореспонденция.
1.7.Дневниците се прономероват, като всеки лист от тях се подписва от председателя и секретаря на РИК и подпечатва с печата на комисията.
 2.Регистрира електронен адрес /е-mail/ на РИК с наименование: pleven.rik@abv.bg  
Комисията прие решениeто по точката единодушно.
След приключване на работата по дневния ред заседанието беше закрито.
                                                             ПРЕДСЕДАТЕЛ:
                                                                                         Румен Цачев







                                               СЕКРЕТАР:




                                              Кръстьо Крачунов
